Proiectul didactic al lecției
Disciplina: Fizica
Clasa: a IX-a
Unitatea de conținut: Recapitulare finală
Numărul lecției în unitatea de conținut (conform proiectării didactice de lungă durată): 3/3
Subiectul lecției: Interacțiuni prin câmpuri.
Durata lectiei: 45 min
Unități de competență:
2.4. Explicarea procesului de generare reciprocă a câmpurilor electric și magnetic. Justificarea existenței undelor electromagnetice prin detectarea undelor radio. 
2.5. Identificarea naturii comune a undelor radio și a undelor luminoase.
2.6. Constatarea acțiunii biologice a undelor electromagnetice și a necesității luării măsurilor de protecție.  
Obiectivele lecției: La finele lecției, elevii vor fi capabili:
O.1. – să definească conceptele de câmp electromagnetic și undă electromagnetică, utilizând resursele disponibile;
O.2. – să  clasifice undele electromagnetice în funcție de lungimea de undă și frecvență;
O.3. – să explice procesul de propagare a undelor electromagnetice, identificând cel puțin două aplicații practice ale acestora;
O.4. – să demonstreze interes și responsabilitate în aplicarea cunoștințelor despre undele electromagnetice în viața cotidiană și în diverse domenii tehnologice.
Tipul lecției: lecție de formare a capacităților de analiză-sinteză a cunoștințelor.
Tehnologii didactice:
1. Forme:
· frontală;
· în perechi;
· în grupuri.
2. Metode:
· conversația;
· discuția dirijată; 
· algoritmizarea;
· problematizarea;
· expunerea orală
· metoda lucrului cu manualul.
3. Mijloace de învățământ:
· I. Botgros, V. Bocancea, V. Donici, N. Constantinov. FIZICĂ. Manual pentru clasa a IX-a. Editura Cartier. Chișinău, 2016;
· Computerul;
· Proiectorul sau tabla interactivă;
· https://educatieinteractiva.md/millionar/10540 
Evaluarea: formativă, evaluare orală, reciprocă;  produse: eseu, prezentare, răspuns oral.

	    Momentul organizatoric:
· Pregătirea materialelor necesare.
· Analiza frontală a temei pentru acasă.
Captarea atenției: Profesorul prezintă elevilor o cutie misterioasă așezată pe catedră. Le spune că în această cutie se află „misterele” câmpului electromagnetic și undelor electromagnetice, iar sarcina lor este să le dezvăluie.
Profesorul explică regulile:
· Elevii doritori vor extrage pe rând câte un indiciu din cutie. 
· După citirea indiciului, elevul are la dispoziție 30 de secunde pentru a identifica conceptul fizic la care se referă (ex. „Sunt invizibile, dar fără ele nu ai avea radio sau TV” - răspuns: unde radio).
Profesorul începe activitatea prin a invita câte un elev să extragă un indiciu. Elevul va citi indiciul cu voce tare și va oferi rapid un răspuns corect. Exemple de indicii:
Indiciu 1: „Mă propag prin vid cu o viteză de 300.000 km/s” (răspuns: lumina).
Indiciu 2: „Pot trece prin pereți și mă folosesc pentru a trimite semnale la distanță” (răspuns: unde radio).
Indiciu 3: „Sunt folosit pentru a detecta obiecte invizibile ochiului uman, dar nu mă poți vedea nici pe mine” (răspuns: raze X).
În timpul activității, profesorul încurajează discuțiile și motivează elevii să se implice activ.
Spre finalul activității profesorul poate adresa o întrebare, de exemplu: „Ce v-a surprins cel mai mult din această activitate și cum credeți că aceste fenomene ne influențează viața de zi cu zi?”
După care se anunță subiectul lecției și obiectivele:  Recapitulare finală la unitatea de învățare: Interacțiuni prin câmpuri.

	Activitate frontală

Conversația 

Discuție dirijată

	Realizarea sensului
	O.1.







O.2.


O.3.



O.4.
	Rezumatul în imagini poate fi vizualizat în Anexa 1.
Profesorul, ulterior, după reactualizarea cunoștințelor teoretice, le propune elevilor, care au fost anterior repartizați în grupuri, să realizeze fie o prezentare, fie o comunicare, fie un eseu, pe o anumită tematică, spre exemplu pentru un grup se va oferi tema: „Comunicarea prin unde radio”, altui grup - „Funcționarea microundelor”, o a treia temă ar putea fi: „Utilizarea razelor X în medicină” sau „Viteza luminii și propagarea undelor” etc., utilizând site‑uri de internet sau alte surse de informații. Elevii vor lucra, colaborând și comunicând, și vor răspunde la următoarele cerințe:
· Ce tip de undă electromagnetică este implicată?
· Care sunt proprietățile undei electromagnetice respective, reflectând sursa, lungimea de undă și frecvența?
· Avantajele și dezavantajele utilizării;
· Acțiunea asupra naturii vii;
· Metode de protecție etc.
Profesorul oferă îndrumări și ghidare, dacă este necesar, dar îi lasă să-și dezvolte propriile strategii, promovând abilități de gândire critică. Elevii la final își împărtășesc prezentările lor în fața clasei.

	Conversația
Explicația




Activitate în grup

Conversația

Problematizarea

Algoritmizarea


Expunere orală

	Reflecție
	
O.3.

O.4.
	Pentru consolidarea cunoștințelor se propune elevilor să reflecteze asupra celor învățate și să realizeze frontal sarcina: 
· https://educatieinteractiva.md/millionar/10540 
· să-și noteze sau să expună oral, răspunsurile la întrebările:
· Ce concept ți s-a părut cel mai interesant în această lecție și de ce?
· Cum vezi aplicarea cunoștințelor despre undele electromagnetice în viața ta de zi cu zi sau în viitor?
Elevii doritori își vor împărtăși gândurile lor cu întreaga clasă.

	Tablă interactivă
Activitate frontală

Caietul de lucru
Activitate individuală
Expunere orală

	Extindere/extensie
	
O.4.
	Temă pentru acasă:
· de identificat o aplicație a undelor electromagnetice (ex. telecomanda, Wi-Fi, televizorul) și de realizat o scurtă prezentare despre cum funcționează această tehnologie și care este rolul undelor electromagnetice în funcționarea ei.

	Caietul de lucru

